Захарова Аԥсны имҩаԥысуа ахҭысқәа рзын: Урыстәыла аҭагылазаашьа иацклаԥшуеит
© Foto / Пресс-служба МИД РФТретий Евразийский женский форум
© Foto / Пресс-служба МИД РФ/
АҞӘА, ԥхынҷкәын 24 - Sputnik. Урыстәыла хшыҩзышьҭрыла Аԥсны имҩаԥысуа ахҭысқәа ирыцклыԥшуеит, аҩнуҵҟатәи аусқәа аҽаламгалакәан лҳәеит Урыстәыла Адәныҟатәи аусқәа рминистрра аофициалтә хаҭарнак Мариа Захарова. Абри атәы аанацҳауеит РИА Новости.
"Ҳара Аԥсны аҩнуҵаҟа имҩаԥысуа аполитикатә ҭагылазаашьа ҳацклаԥшуеит. Ишаҳбо ала, ԥхынҷкәын 21 рзы имҩаԥысуаз ахҭысқәа ашьшьыҳәа аиқәтәара иаҿуп", - лҳәеит Захарова абрифинг аҿы.
Адипломат илҳәеит, Урыстәылеи Аԥсни аҳәынҭқаррақәа рыбжьара еиуеиԥшым ахырхарҭақәа рыла аизыҟазаашьақәа шьақәныргылоит.
"Зҽызымԥсахуа ԥҟароуп азинеиҟарра, ҳаҭыреиқәҵара, ахьыԥшымра, иара убас атәыла аҩнуҵҟа имҩаԥысуа ахҭысқәа аҽаламгалара", - лҳәеит лара.
Аҩ-тәылак реизыҟазаашьа атәылахьчареи, аҭышәынтәалареи, аҳәаахьчареи рызҵаарақәа рҟны, Урыстәыла "уақәгәыӷыртә еиԥш аҭынчреи аҭышәынтәалареи ахьчоит, ишыжәдыруа еиԥш, ари ҳтәылақәа зызҿлымҳау акоуп", - лҳәеит Захарова.
23 Ԥхынҷкәын 2021, 13:27
Аоппозициа ахаҭарнакцәа рмитинг иалагеит Аҟәа ԥхынҷкәын 21 ашьыбжьон. Аҿагыларатә акциа алахәылацәа аҳәынҭқарра анапхарахь "русура еиҿкаам" ҳәа ахырҳәааит, аҿкчымазара ауааԥсыра рҽацәыхьчареи, аенергетикатә кризис алҵреи рылымшеит ҳәа ахара рыдырҵон. Амитинг алахәылацәа рыхәҭак рҽазыршәеит мчыла Жәлар реизара ахыбрахь анеира, азинхьчаратә усбарҭақәа уи алдмыршеит.
Ԥхынҷкәын 23 рзы Аҟәа ақалақь апрокуратура ашьаус хацнаркит Аҟәа имҩаԥысыз амитинг аиҿкаареи, аилаҩеиласрақәа рылахәреи, амчра ахаҭарнакцәа рганахь ала амч ахархәареи, аҳәынҭқарратә мазара ааха аҭареи рзы аоппозициатә мчрақәа рганахь ала.